**Timsirin n useggas wis sin, amesdis amezwaru**

**Almud : tiwsatin n tsekla timawit ( tamedyezt)**

**Aselmad : OULEBSIR K.**

**AGZUL N TEMSIRI N N UMESDIS 1**

Tazwert tamatut :

Deg umesdis-a ad nwali tiwsatin yemgarraden n tmedyezt taqbaylit tansayt, d wamek i ttwasuddsent i lmend n tuddsa n tmetti.

Ad nwali daghen d acu i d azayer n umedyaz deg tmetti akk twuri n usefru deg tudert n yal ass, deg wasqaghen ger yemdanen, ger tmettut d urgaz……

Tuddsa n tmetti :

Timetti taqbaylit tansayt tettwasuddes d tudrin, d le3rac d teqbilin.

Yal taddart ghur s tajma3t yesselhayen tilufa ines d udfar n yilugan n tudert n ugraw.

Assaghen gher yemdanen teddun i lmend n yisudaf n nnif d lherma.

Isudaf a bdan timetti ghef sin n yimadalen :

Amadal n urgaz : tajmaat – lexla d leswaq.

Amadal n tmettut : axxam, Tala, tibhirt…

Annect wewwi d azrir (influence) ghef tuddsa n tewsatin n tamedyezt : tid n tlawin iman nnsent, tid n yergazen iman nnsent, llant tid n uxxam kan, llant tid n berra kan.

**Azayer** n **umedyaz** **deg** **tmetti** :

Deg timetti taqbaylit tansayt, timetti tettidir s timawit tamsarit ( oralité pure) ulac tira yakk deg tudert n yemdanen, kra yella yers ghef ccfaya : amezruy, tirmi n yal yiwen, ansayen, tasekla….

Wa yettajja ten i wa, tasuta tettak iten i tayed srid seg yimi gher umezzugh.

Deg timetti geg ulac tira d tamedyezt i yettfen amkan n tira deg uhraz n kra yellan : ghef way a imdanen kkaten akk amek ara mmeslayen akken iwata, ttqeggimen awal, ttewzanen t akken ad tishil ad cfun fell as. Imdanen akk mehsub d imedyazen, kra yellan yeddem it usefru.

D ayen i yejjan imedyazen ad ttfen amkan meqqren, hrawen deg tmetti. I lmend n Mammeri 1980, amedyaz yellan d amussnaw muqadar nnig wiyad, ttcawaren t akk medden deg tlufa ikersen. Neqqar : bu yiles medden akk ines, neqqar daghen d bab n wawal i d bab n rray.

Ma yella ttrad ger le3rac, d netta i d agensas n ugraw is, d netta i iheddren s yisem n wiyad.

D netta daghen i yessebghasen deg usefru win ixedmen tigawt yelhan, d netta daghen i yettbehdilen win yeccden, win yettun taqbaylit.

D ayen i yejjan amedyaz ad as semmin : win ittellmen sswab, At wawal yugaren uzzal, wid yessemsaden innan…….

1. Tamedyezt n tesredt :

I lmend n Mammeri tamedyezt n ddin tebda ghef snat n taggayin :

* 1. Isefra n udekker : d isefra wezzilen (seg 4 ar 6 n yefyar),

Isental nnsen d tesredt ama d dd3awi negh d acekker d usenmer n Rebbi, lmut d tuggdi i d tettawi, ameddeh n nnbi d ssellah n tmurt.

S umata, d tamedyezt ur iban umeskar is ghas akken tikwal nezmer ad nessiwed ad t naf s tesledt n talgha d usentel.

Imedyaten :

Ad selligh fella k a nnbi,

Ul 3dilegh lemzeyya.

Ad xellsegh tinefsit iw,

Illan d lwehdaniya.

Cqan iyi medden ma nnan,

Nekk d taxdimt af lawliya.

* À yemma lexla wwul iw,

Mi tt meghean zigh a yaghzen.

Azekka yenjer yuli,

Timedlin kulci yezmem.

Ay yu3er lwehc uzekka,

Mi ala d wellin ayi jjen.

Allaoua Rabehi, quelques poèmes recueillis au village d'Ighil Wis, EDB, 13, 1995.

1. Taqsidt :

I lmend n Mammeri, tawsit a tettef taqacuct ger tiwsatin n tamedyezt taqbaylit tansayt. Win i tt id yettawin d AFSIH.

Tulmisin is tigejdanin :

1. Taqsidt ttawen tt id yefsihen, imussnawen, wid akken ttcawaren deg tegnatin ihersen. Afsih macci kan d amedyaz, d netta i d agensas n ugraw is, yettmeslay s yisem nnsen deg tallit ikersen.

Afsih d netta i d yesnulfuyen tamedyezt is, ttruhun ghur s medden am wakken i ttruhun ar tmesgida, d akukru d leqder.

1. Deg talgha taqsidt ghezzifet, tezmer ad tawed alma d 100 n yefyar.
2. Taqsidt isental is s umata d tasredt (taqsidt n sidna Yusef) maca tezmer daghen ad tili ghef umezruy (taqsidt n 71) negh ghef tayri ( taqsidt n 3ziz d 3zuzu)
3. Taqsidt tettekki deg tewsatin tunnigin ibennun timetti, yettleqqimen tamussni, yessehbibiren ghef wazalen ghef tbedd tudert deg ugraw.
4. Tettili deg tejmaat, 3inani ger yergazen, texda tmettut deg s.
5. Tamedyezt n tsertit d ttrad (la poésie politique et guerrière)

Send anekcum n Fransa, timetti tettwasuddes d iderma d le3rac, tuddsa n tmetti tebna af tejmaat. Deg tallit send akcam n Fransa ggten yimenghan ger tudrin d laarac. Yal mi ara texreb dda3wa ssawalen i umedyaz ameqqran yellan deg temnadt nni, d netta kan i izemren ad yefru tilla. Win i d yufraren deg taggara n tasut tis 16 d Yusef Uqasi n At Jennad.

Yusef Uqasi ur yelli ara kan d amedyaz, yella d amussnaw, d agensas n laarc is, isefra s akk d ayen yerzan tafelsafit n ddunit.

Deg yisental ghef i yessefra ad naf yessehbibir ghef wazalen n tmetti ur ghellin, amnekni anmetti ur ighelli. Tagmat, tebghest, tamsetla, ssmah, tissas…..

Amedya :

Ha ten begsen d yeflisen,

S Abizar ad nnaghen.

Tiyta n wuzzal ifen agh,

Tazeddamt nugar iten.

Idelli nennugh nefra,

Ass a nughal d atmaten.

Amedya 2

A lexbar i d yennulfan,

A3udu bi llah yal latif.

Tarwa n lejwad nnughen,

Atmaten tebdid a nnif.

Am zzebra ger yefdisen,

Tuffeg ttnefxa di ttnasif.

Deg tamedyezt n zik, ladgha tin n yefsihen negh tin n tsertit, iswi ines amatu d ahras n tmetti d uleqqem n wazalen is.